மல கொழுப்பு சோதனை

 [[மருத்துவம்|மருத்துவத்தில்]], '''மல கொழுப்பு சோதனை''' (Fecal fat test) என்பது [[கொழுப்பு]] [[செரிமானம்|செரிமானத்தின்]] பின் உறிஞ்சப்படுவதில் குறை உள்ளதா எனக் கண்டறியும் சோதனையாகும். இத்தகைய குறைபாட்டினால் [[மலம்|மலத்தில்]] கொழுப்புக்கு அதிகமாகக் காணப்படும் (கொழுப்புமலபேதி).
 
 == பின்னணி ==
 முன்சிறுகுடலில், உணவு கொழுப்பானது (முதன்மையாக [[டிரைகிளிசரைடு|ட்ரைகிளிசரைடுகள்]] ) [[கணையம்|கணைய]] லைபேசு போன்ற [[நொதியம்|நொதிகளால்]] 1,2-டைஅசைல்கிளிசெரால் மற்றும் தனித்த கொழுப்பு அமிலங்களின் சிறிய மூலக்கூறுகளாகச் செரிக்கப்படுகின்றன. இவை சிறுகுடலின் நடுப்பகுதியின் சுவர் வழியாக உறிஞ்சப்படுகின்றன.&lt;ref&gt;{{Cite journal|vauthors=Borgstrom B, Dahlqvist A, Lundh G|year=1962|title=On the site of absorption of fat from the human small intestine|journal=Gut|volume=3|issue=4|pages=315–7|doi=10.1136/gut.3.4.315|pmc=1413370|pmid=14013961}}&lt;/ref&gt; உறிஞ்சப்பட்ட கொழுப்பானது [[வளர்சிதை மாற்றம்|வளர்சிதை மாற்ற]]&lt;nowiki/&gt;ச் சுழற்சியிலும் மற்றும் அதிகப்படியான கொழுப்பு சேமிக்கவும் படுகிறது. [[கொழுப்பு]] மதிப்புமிக்க ஊட்டச்சத்து என்பதால்[[மலம்|, மனித மலத்தில்]] பொதுவாகச் செரிக்கப்படாத கொழுப்பு மிகக் குறைந்த அளவே காணப்படும். இருப்பினும், கணையம் மற்றும் இரைப்பைக் குழாயில் ஏற்படும் நோய்கள் காரணமாகக் கொழுப்பு உறிஞ்சப்படுவது தடைப்படுகிறது. 
 
 கீழ்க்கண்ட நோய்கள் கொழுப்பு உறிஞ்சப்படுவதைப் பாதிக்கின்றன:&lt;ref&gt;https://www.healthline.com/health/fecal-fat#uses&lt;/ref&gt;
 
 * நாள்பட்ட கணைய அழற்சி, சிஸ்டிக் பைப்ரோசிசு மற்றும் ஸ்வாச்மேன்-டயமண்ட் சிண்ட்ரோம் போன்ற நாளமில்லாச் சுரப்பியான, [[கணையம்|கணைய]] செயல்பாட்டின் கோளாறுகள் (இதனால் கணைய செரிமான நொதிகளின் குறைபாடு ஏற்படுகிறது
 * [[குளூட்டன் ஒவ்வாமை]] (சிறு குடல் புறணி அழற்சியினால் சேதமடைவதால் கொழுப்பு உறிஞ்சப்படுவது மோசமாகப் பாதிக்கப்படுகிறது)
 * குறுகிய குடல் நோய்க்குறி (இதில் சிறுகுடலின் பெரும்பகுதியை அறுவை சிகிச்சை மூலம் அகற்றப்படுகிறது. மீதமுள்ள பகுதியால் அனைத்து கொழுப்பையும் முழுமையாக உறிஞ்ச இயலாத நிலை).
 * சிறிய குடல் பாக்டீரியா அதி வளர்ச்சி நோய்க்குறி
 
 == நுண்ணோக்கி சோதனை ==
 மல கொழுப்பு சோதனை எளிய முறையாகும். இதில் எடுக்கப்பட்ட மல மாதிரி மருத்துவமனையின் ஆய்வகத்திற்கு  [[நுண்நோக்கி|நுண்ணோக்கி]] ஆய்விற்காகச் சமர்ப்பிக்கப்படுகிறது. மலமானது சூடான் III &amp; சூடான் IV கொண்டு [[சாயமேற்றல் (உயிரியல்)|சாயமேற்றப்பட்டு]] நுண்ணோக்கியில் காணப்படுகிறது. நுண்ணோக்கியின் வழியே மல மாதிரியில் காணக்கூடிய கொழுப்பு ஓரளவு கொழுப்பு செரிமான குறைபாட்டு நோயினைக் குறிக்கிறது.
 
 == அளவீட்டு முறை ==
 இம்முறையில் மல கொழுப்பானது அளவிடப்படுகிறது. இந்த அளவீடானது வழக்கமாக மூன்று நாட்கள் செய்யப்படுகிறது.&lt;ref&gt;https://www.nationaljewish.org/conditions/tests-procedures/gastroenterology/72-hour-fecal-fat-test&lt;/ref&gt; இதற்கு நோயாளி மலத்தினை ஒரு கலனில் சேகரிக்கின்றார்.
 
 கலவை கருவிகளைப் பயன்படுத்தாமல், மலமானது நன்றாகக் கலக்கப்படுகிறது. நன்கு கலக்கப்பட்ட மலத்திலிருந்து ஒரு சிறிய மாதிரி சேகரிக்கப்படுகிறது. சேகரிக்கப்பட்ட மலத்தில் [[கரைப்பான்|கரைப்பான்களைப்]] பயன்படுத்திக் கொழுப்பானது பிரித்தெடுக்கப்பட்டு [[சவர்க்காரம்|சோப்பாக]] மாற்றப்பட்டு அளவிடப்படுகிறது.
 
 பொதுவாக, ஒரு நாளைக்கு 100 கிராம் கொழுப்பை உட்கொள்ளும் ஒருவரின் உடலிலிருந்து 7 கிராம் வரை உறிஞ்சப்படாமல் வெளியேறும்.  இது [[வயிற்றுப்போக்கு]] நோயாளிகளுக்கு, வயிற்றுப்போக்கு கொழுப்பு உறிஞ்சுதலுக்கு இடையூறாக இருப்பதால், 12 கிராம் வரை கொழுப்பு உறிஞ்சப்படாமல் வெளியேறும்.
 
 == மேற்கோள்கள் ==
 {{Reflist}}
 [[பகுப்பு:இரையகக் குடலியவியல்]]
 [[பகுப்பு:மருத்துவ அறிகுறிகள்]]